Lille Vildmose åbner et vildsvin op, for at vise børn hvor meget mennesker og vildsvin ligner hinanden.

Vildsvin og mennesker ligner faktisk hinanden utrolig meget – altså indeni. Netop derfor har Lille Vildmosecentret valgt at åbne et vildsvin op, så børn i løbet af efteråsferien kan blive klogere på, hvor hjertet og lungerne sidder henne, og hvor meget mennesker og vildsvins organer ligner hinanden. Mandag formiddag fik de besøg af en kirurg fra Aalborg Universitetshospital, der åbnede et vildsvin og fremviste de indre organer. Det var en stor succes blandt børnene, som med egne øjne kunne se, hvor flæskestegen på et vildsvin sidder, puste vildsvinet lunger op med en slange og røre ved organerne.